|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 10.jūnijā** | **Nr. GND/2025/422** |
|  | **(ārkārtas sēdes protokols Nr. 13; 2.p.)** |

**Par grozījumiem Gulbenes novada pašvaldības domes 2016.gada 25.augusta attīstības plānošanas dokumentā “Stāmerienas pils darbības stratēģija 2016.-2030.gadam”**

Stāmerienas pils darbības stratēģija tika izstrādāta saskaņā ar Kultūras ministrijas metodiku objekta darbības stratēģijas izstrādei. Tas ir plānošanas dokuments, kura mērķis ir pamatot atjaunojamā kultūras mantojuma objekta ilgtspēju, izvērtējot esošo situāciju, nosakot Stāmerienas pils kompleksa darbības virzienus (mērķus) un to atbilstību plānošanas dokumentiem, kā arī plānotos darbības rezultātus. Stāmerienas pils darbības stratēģija sastāv no esošās situācijas izvērtējuma, Stāmerienas pils misijas, stipro un vājo pušu analīzes, Stāmerienas pils darbības virzieniem un uzdevumiem, Stāmerienas pils plānotiem darbības rezultātiem, publicitātes un Stāmerienas pils ilgtspējas apraksta.

Ņemot vērā, ka ir sagatavots un gatavs iesniegšanai projekta “Stāmerienas pils iekštelpu pārbūve, restaurācija un atjaunošana 1.kārta” pieteikums Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.6. pasākuma “Kultūras mantojuma saglabāšana un jaunu pakalpojumu attīstība” programmā, tika aktualizēta Stāmerienas pils darbības stratēģija 2016.-2030.gadam. Projekta ietvaros plānots izbūvēt jaunu kultūrvēsturiskā pieminekļa Stāmerienas pils apkures sistēmu 1. un 2. stāvā.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT grozījumus Gulbenes novada pašvaldības domes 2016.gada 25.augusta attīstības plānošanas dokumentā “Stāmerienas pils darbības stratēģija 2016.-2030.gadam” (pielikumā).
2. PUBLICĒT grozījumus Gulbenes novada pašvaldības tīmekļvietnē [www.gulbene.lv](http://www.gulbene.lv) un paziņojumu par grozījumu apstiprināšanu Gulbenes novada pašvaldības informatīvajā izdevumā “Gulbenes Novada Ziņas”.

Gulbenes novada pašvaldības domes priekšsēdētājs A. Caunītis